[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000004", "text": "Alanud na\u0308dal ro\u0303o\u0303mustab meid kena varasuvise ilmaga ja ka Pa\u0308rnu keskrand na\u0308eb juba u\u0308sna suvine va\u0308lja \u2013 liivava\u0308li on sile, kiiged-pingid paigas ja pa\u0308ikesekummardajad mo\u0303nes tuulevaiksemas kohas peesitamas."}, {"text_idx": "#000005", "text": "Varem pidi Pa\u0308rnu suurim supelrand vastama suvistele no\u0303uetele 15. maiks, aga alates ka\u0308esolevast aastast on selleks ta\u0308rminiks 1. mai, teatab Pa\u0308rnu linnavalitsuse kommunikatsioonispetsialist Anu Villmann."}, {"text_idx": "#000006", "text": "Suveks valmisoleku varasemaks nihutamine on tingitud enneko\u0303ike inimeste ootusest hakata rannavo\u0303imalusi kasutama kohe kui ilm seda lubab, aga ka Pa\u0308rnu linna enda soovist pikendada esindusranna aktiivset hooaega. Kuna lehekuu vo\u0303ib juba esimestel na\u0308dalatel pakkuda to\u0303elist suvesooja ning tuua mere a\u0308a\u0308rde suplejaid, pa\u0308evitajaid kui spordiharrastajaid, oleks tu\u0308likas asuda alles siis liiva so\u0303eluma ja kilpteesid paika sa\u0308ttima."}, {"text_idx": "#000007", "text": "Suvistele no\u0303uetele vastamine ta\u0308hendab Pa\u0308rnu rannahoolduse lepingu ja\u0308rgi, et hooldatavalt rannaalalt on a\u0308ra koristatud talve jooksul kogunenud olmepru\u0308gi ja randa uhutud risu, promenaad, ko\u0303nniteed, trepid ja purskkaevude u\u0308mbrus liivast puhtaks tehtud, rannainventar vastavalt vajadusele remonditud vo\u0303i va\u0308rskendatud ja o\u0303igesse kohta paigaldatud."}, {"text_idx": "#000008", "text": "Need to\u0308o\u0308d ongi ta\u0308naseks u\u0308hel pool: liiv on so\u0303elutud ja tasandatud, pru\u0308gikastid, kiiged ja istepingid rannaribale laiali viidud ning liival talvitunud kuurordielevandi liuma\u0308gi madalasse merevette tagasi to\u0303stetud."}, {"text_idx": "#000009", "text": "Kolm meetrit lai ja 50 meetrit pikk puidust jalutustee on mo\u0303eldud vaegna\u0308gijatele, liikumispuudega inimestele ja lapsevankritega liikujatele"}, {"text_idx": "#000010", "text": "Lo\u0303viosa kilpteedest on paigas ning kohal on ka rannahoone ko\u0303rvalt mere a\u0308a\u0308rde viiv ta\u0308iesti uus avar puittee."}, {"text_idx": "#000011", "text": "Kolm meetrit lai ja 50 meetrit pikk puidust jalutustee on mo\u0303eldud vaegna\u0308gijatele, liikumispuudega inimestele ja lapsevankritega liikujatele, et ho\u0303lbustada nende pa\u0308a\u0308su randa. Teel on tugevad viis sentimeetrit ko\u0303rged a\u0308a\u0308red, mis on piiratud liikumisvo\u0303imega vo\u0303i na\u0308gemispuudega inimestele rajal pu\u0308simisel abiks."}, {"text_idx": "#000012", "text": "U\u0308htlasi on see puittee u\u0308ks kahest Pa\u0308rnu keskranna kiirabiteest, mida mo\u0308o\u0308da pa\u0308a\u0308seb tehnikaga otse veepiirile. Teine samasugune tee tuleb Side ta\u0308nava pikendusele."}, {"text_idx": "#000013", "text": "Mo\u0303ned keskranna kevadised heakorrato\u0308o\u0308d nihkusid aprillikuu heitlike ilmade to\u0303ttu mai algusse. Na\u0308iteks istepinke ei saanud Pa\u0308rnu keskranda hooldavad Keskkonnahoolduse Eesti OU\u0308 ja Keskkonnahoolduse OU\u0308 madala o\u0303hutemperatuuri to\u0303ttu u\u0308le vo\u0303o\u0303bata enne, kui o\u0308o\u0308pa\u0308evane keskmine temperatuur kerkis pu\u0308sivalt u\u0308le viie soojakraadi."}, {"text_idx": "#000014", "text": "Kevadist rannakoristust on mo\u0303jutanud ka promenaadi rekonstrueerimisto\u0308o\u0308d. Ehituse to\u0303ttu on pool promenaadist ja Side ta\u0308nava ots u\u0308hes purskkaevuga ajutiselt kinni ja seal tavapa\u0308raseid heakorrato\u0308id pole praegu vo\u0303imalik teha, kuid suuremat osa keskrannast see ei puuduta."}, {"text_idx": "#000015", "text": "Rannatualettidest on praegu avatud Rannastaadioni oma (sissepa\u0308a\u0308s Kuuse ta\u0308nava poolt), konteiner-WC (Steffani suverestorani taga) ja Sunseti tualett promenaadil (Lehe ta\u0308nava purskkaevu juures). Suve la\u0308henedes ja promenaadi valmides tuleb avalikke tualette juurde."}, {"text_idx": "#000016", "text": "Rannaliste ohutusel hoiab saabuval suvel silma peal AS G4S Eesti. Rannavalve to\u0308o\u0308tab 1.-13. juunini iga pa\u0308ev kell 10-18, 14. juunist-15. augustini kell 10-20 ja 16.-31. augustini kell 10-18. Valvepiirkond ulatub Side ta\u0308nava pikendusest naisterannani. Peale ohutuse tagamise pakuvad vetelpa\u0308a\u0308stjad rannas esmaabi. Lapsevanemad vo\u0303ivad rannavalvuritelt ku\u0308sida laste ka\u0308epaelu, millele saab vanema telefoninumbri kirjutada."}, {"text_idx": "#000017", "text": "Vetelpa\u0308a\u0308stjate kasutuses on kaks punast rannavalvetorni ja needki on ta\u0308naseks paigas."}, {"text_idx": "#000018", "text": "U\u0308he- ja kahekohalised rannakabiinid toimetab OU\u0308 Siris plaaz\u030cile hiljemalt 15. maiks nagu leping ette na\u0308eb."}, {"text_idx": "#000019", "text": "AS Pa\u0308rnu Vee kolmest veepu\u0308stikust, kust saab tasuta puhast kraanivett nii janu kustutamiseks kui ka\u0308te-jalgade pesemiseks, on praegu to\u0308o\u0308le pandud kaks: u\u0308ks naisteranna sissepa\u0308a\u0308su juures ja teine Lehe ta\u0308nava pikendusel laste ma\u0308nguva\u0308ljaku a\u0308a\u0308res. Side ta\u0308nava pikenduse veepu\u0308stik on promenaadi ehituse to\u0303ttu veel kinni."}, {"text_idx": "#000020", "text": "Veebruari lo\u0303pus alanud promenaadi rekonstrueerimine jo\u0303uab lo\u0303pule juunis. Uuendamisel on see osa rannapromenaadist, mis ulatub Side ta\u0308nava pikendusest promenaadi keskel asuvate puitplatvormideni."}, {"text_idx": "#000021", "text": "Kuna rekonstrueerimisto\u0308o\u0308de ka\u0308igus tuli ilmsiks, et Side ta\u0308nava pikendusel asunud kanalisatsioonipumpla vajab va\u0308lja vahetamist, lu\u0308kkub promenaadi valmimine juuni alguselt 18. juunile."}]